NARIADENIE KOMISIE (ES) č. 186/2005
z 3. februára 2005,
ktorým sa určuje, do akej miery možno vyhovieť žiadostiam o udelenie dovozných licencií na mesiac január 2005 na teľatá s maximálnou hmotnosťou 80 kg v rámci colnej kvóty ustanovenej v nariadení (ES) č. 1201/2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1),
so zreteľom na nariadenie Komisie (ES) č. 1201/2004 z 29. júna 2004, ktorým sa otvára colná kvóta a stanovuje spravovanie colnej kvóty na teľatá s maximálnou hmotnosťou 80 kilogramov, pôvodom z Bulharska alebo Rumunska (od 1. júla 2004 do 30. júna 2005) (2), a najmä na jeho článok 1 ods. 4 a článok 4,
keďže:
(1)
Článok 1 ods. 3 písm. b) nariadenia (ES) č. 1201/2004 ustanovil na 86 500 počet kusov živého hovädzieho dobytka pôvodom z Bulharska alebo Rumunska s maximálnou hmotnosťou 80 kg, na ktorý sa vzťahuje kód KN 0102 90 05, ktoré možno dovážať za zvláštnych podmienok v období od 1. januára do 31. marca 2005. Množstvá výrobkov, pre ktoré sa požadovali dovozné certifikáty, nepresahujú tieto množstvá, preto sa žiadostiam može vyhovieť v plnej miere.
(2)
V tejto súvislosti je potrebné stanovit' množstvá, na ktoré možno žiadat' certifikáty od 1. apríla 2005, v celkovom rozsahu 169 000 hláv, uvedené v članku 1 ods. 4 nariadenia (ES) č. 1201/2004,
PRIJALA TOTO NARIADENIE:
Článok 1
1. Každej žiadosti o udelenie dovozných licencií, podanej v zmysle článku 3 ods. 3 nariadenia (ES) č. 1201/2004, sa vyhovie v celom rozsahu.
2. Množstvá uvedené v článku 1 ods. 3 pism. c) nariadenia (ES) č. 1201/2004 predstavujú 167 450 kusov.
Článok 2
Toto nariadenie nadobúda účinnosť 4. februára 2005.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 3. februára 2005